Adana veresaun

Adana veresaun (armeenia keeles Ադանայի կոտորած, türgi keeles Adana Katliamı) oli armeenlaste vastu suunatud massimõrv, mis toimus 1909. aasta aprillis Osmanite Riigi Adana vilajetis. Adana linnas ja üle vilajeti hukkasid moslemid riigipöördekatse eest kättemaksmisel massiliselt armeenlasi.Raymond H. Kévorkian, "The Cilician Massacres, April 1909" in Armenian Cilicia, eds. Richard G. Hovannisian and Simon Payaslian. UCLA Armenian History and Culture Series: Historic Armenian Cities and Provinces, 7. Costa Mesa, California: Mazda Publishers, 2008, pp. 339–369. Kokku piinati ja tapeti ligi 20 000 – 25 000 armeenlast ja 1300 assüürlast. Adana sündmused erinesid ligi 10 aastat varem läbi viidud Hamidi veresaunadest, kuna polnud sultanivõimu poolt korraldatud. Neid õhutasid kohalikud võimud, usujuhid ja Ühtsuse ja Arengu Komitee toetajad.

Pärast 19. sajandi lõpu armeenlaste massilist hävitamist sundisid suurriigid Suurbritannia, Prantsusmaa ja Venemaa sultan Abdülhamid II-st lubama reforme, nagu eriratsaväe õiguste piiramine, kuid sarnaselt 1878. aasta Berliini lepinguga ei viidud neid reaalsuses ellu. Oktoobris 1895 avaldasid armeenlased Konstantinoopolis meelt ning nõudsid reformide elluviimist, kuid Türgi politsei ajas meeleavaldajad vägivaldselt laiali. Kui sultan reformikava nägi, olevat ta märkinud, et see lõppeb veriselt.

Revolutsionäärid kukutasid 1908. aastal sultan Abdülhamid II ning algas teine põhiseaduslik ajajärk. Pärast seda toimus sõjaväeline riigipööre Ühtsuse ja Arengu Komitee vastu ning sõjavägi hõivas Konstantinoopoli. Kuigi mäss kestis vaid kümme päeva, oli sellest piisavalt, et piirkonnas lahvataksid taas armeeniavastane vägivald: poliitiliste, majanduslike ja usuliste eelarvamuste pinnalt hakati armeenlaste ärisid ja talusid hävitama, neid avalikult hukkama, kasutati ka seksuaalvägivalda. Vägivallalaine kestis üle kuu aja. Adana armeenlaste linnaosa oli olnud linna üjs jõukamaid ning hävitati ka armeenlastele kuulunud moodsat tehnikat.Akcam, Taner. A Shameful Act. 2006, pp. 69–70: "fifteen to twenty thousand Armenians were killed"

Vaata ka
 Armeenlaste genotsiid
 Armeeniavastasus
 31. märtsi vahejuhtum
 Hamidi veresaunad
 Lähis-Ida kaasaegsete konfliktide loend

Viited

Allikad


Kategooria:Osmanite riik
Kategooria:Massimõrvad
Kategooria:1909